
	Jautājums
	Atbilde

	Lūdzam precizēt, vai no Līguma 8.3. un 8.4. punkta izriet Pasūtītāja prasība informēt datu subjektus par Pasūtītāja darbinieku personas datu nodošanu ārstniecības iestādēm un ārstniecības personām, pie kurām darbinieki saņems veselības aprūpes pakalpojumus. Vēršam uzmanību, ka bez šādas datu elektroniskas nodošanas sistēmā nav iespējama veselības apdrošināšanas pakalpojuma nodrošināšana, tostarp automātiskās apmaksas pakalpojuma nodrošināšana ārstniecības iestādē. Vienlaikus lūdzam apstiprināt vai noliegt, vai Pasūtītāja izpratnē minētās ārstniecības iestādes un ārstniecības personas šī Līguma izpratnē ir uzskatāmas par trešajām personām.
	No Līguma 8.3. un 8.4. punkta neizriet prasība pirms katras elektroniskas personas datu nodošanas ārstniecības iestādei vai ārstniecības personai atsevišķi informēt datu subjektu. Līguma 8.3. punkts regulē tikai Pušu savstarpēju informēšanu par personas datu tālāku nodošanu, savukārt 8.4. punkts attiecas uz personas datu drošības incidentu paziņošanu Apdrošinājuma ņēmējam. 
Katra Puse kā patstāvīgs personas datu apstrādes pārzinis nodrošina VDAR 13. vai 14. pantā paredzētās informācijas sniegšanu datu subjektiem par tās veikto personas datu apstrādi, tostarp norādot personas datu saņēmējus vai saņēmēju kategorijas. Šī informācija var tikt sniegta vispārējā privātuma informācijā, un tā nav atkārtoti jāsniedz pirms katra atsevišķa datu apmaiņas gadījuma. 
Ārstniecības iestādes un patstāvīgi pakalpojumus sniedzošas ārstniecības personas Līguma izpratnē ir uzskatāmas par trešajām personām un VDAR izpratnē par personas datu saņēmējiem. Tas neierobežo Apdrošinātāja tiesības Līguma izpildei nepieciešamajā apjomā elektroniski apmainīties ar personas datiem ar šiem saņēmējiem, lai pārbaudītu apdrošināšanas segumu, nodrošinātu automātisko apmaksu un administrētu apdrošināšanas atlīdzību. Šāda Līguma izpildei raksturīga datu apmaiņa nav uzskatāma par gadījumu, kad saskaņā ar 8.3. punktu pirms katras datu nodošanas jāinformē Apdrošinājuma ņēmējs.

